पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना पॉजिटिव केस मिलने और कोरोना से मौत होने के बाद प्रशासन ने शहर के पड़ाव मोहल्ला, हथवाला रोड वार्ड-5, नई अनाज मंडी, जौरासी रोड आदर्श नगर, काठ मंडी, हथवाला रोड शिव मंदिर के पास, बिहाैली गांव में पानी की टंकी के पास, मनाना गांव में सोसायटी ऑफिस के पास, धर्म शॉपिंग कॉॅम्प्लेक्स पुलिस चौकी के पास, नारायणा रोड गली-5 को कंटेनमेंट जोन घोषित किया हुआ है।
शुक्रवार को एसडीएम विजेंद्र हुड्डा ने कंटेनमेंट जोन का निरीक्षण कर पुलिस को सील करने को कहा था, लेकिन चौकी पुलिस ने एसडीएम के कहने के बाद भी शनिवार शाम तक कोई कार्रवाई नहीं की। शनिवार को दिन भर गलियों में लोगों आना-जाना लगा रहा।
एसडीएम बोले- नपा को बोल गलियों को सील किया जाएगा
जिले में लगातार कोरोना से संक्रमित लोगों की संख्या दिन पर दिन बढ़ती जा रही है। शनिवार को पड़ाव माेहल्ले में करीब 60 वर्ष से अधिक एक व्यक्ति की ऑक्सीजन कम होने से मौत हो गई। जिसके चलते नगरपालिका के कर्मचारियों ने शनिवार को पड़ाव माेहल्ला, काठ मंडी, हथवाला रोड, रेलवे रोड पर सैनिटाइजर का छिड़काव करवाया।
एसडीएम ने बताया शुक्रवार को कंटेनमेंट जोन वाली जगह को सील करने के लिए चौकी पुलिस को कहा गया था। अगर अभी तक गलियों को सील नहीं किया गया है तो नगर पालिका को बोलकर गलियों को सील किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva hin_Deva zho_Hant eng_Latn